इक अंग्रेजै मेरे कन्ने गल्ल-बात करने दी पैहल कीती। ओ खासी उमरी दे हे। ओ पुछदे- “तूं खन्नां के ऐं?” कुसै कन्ने गल्ल-बात की नईं करदा?” उस्सै ने मिगी सलाह दित्ती जे खाना खाने आली मेजै पर जरूर जाना चाइदा। ए सुनियै जे में मास नई खन्दा, ओ हस्से ते मेरे उप्पर तरस खाइयै बोले: “पोर्ट सईद’ तोड़ी पुज्जने तगर ए सब चली जाग पर ‘बिस्के’ दी खाड़ी च पुजदे पुजदे तूं अपनी धारणा बदली देनी ऐ। इंगलैंड च ते इन्नी ठंड होंदी ऐ जे मास खादे बगैर कम्म चलदा गै नईं।”